text: És un restaurant molt ben ubicat si ets dels que vas de Barcelona o rodalies cap a Andorra o rodalies, passant per Ponts, ja que està més o menys a mig camí, i et permet fer una parada per a descansar i prendre quelcom, ja sigui un cafè, un entrepà o menjar de menú o carta. El servei és atent, correcte i professional, la qualitat dels productes és força bona, i en relació amb el preu està força bé. Pel que fa a la seva cuina, la presentació dels plats està molt cuidada, tenen tan plats tradicionals com de més creatius, i ho fan tot molt bo. Crec que és força conegut pels que fan aquest trajecte, i s'han guanyat bé la seva fama.